KKP โบรกฯชี้อัตราเงินปันผลตอบแทนสูง 8.5% แนะซื้อเป้าหมาย 86 บาท
KKP  โบรกฯชี้อัตราเงินปันผลตอบแทนสูง 8.5% แนะซื้อเป้าหมาย 86 บาท
12 ธ.ค. 2561

บล.เอเชีย เวลท์  ระบุในบทวิเคราะห์วันนี้(12ธ.ค.) ว่า ธนาคารเกียรตินาคิน จำกัด (มหาชน) หรือ KKP (ซื้อTP: 86.00 บาท) เบื้องต้นประมาณการกาไรสุทธิไตรมาส 4/61 ของ KKP จะเติบโตราว 14% เทียบช่วงเดียวกันของปีก่อน อยู่ที่ 1.5 พันล้านบาท หนุนโดยสินเชื่อที่ขยายตัวต่อเนื่องและรายได้ค่าธรรมเนียมวาณิชธนกิจ (IB) จากหลายๆ ดีล เช่น OSP PR9 และ TFFIF มองเห็นความเป็นไปได้สูงที่สินเชื่อปี 2561 จะเกินเป้าธนาคารที่ 15%
โดยคาดสินเชื่อ KKP ปีนี้จะเติบโตสูงถึง 18% หนุนโดยสินเชื่อบรรษัทและสินเชื่อรายย่อยที่ไม่ใช่เช่าซื้อ ได้แก่ สินเชื่อเพื่อที่อยู่อาศัย สินเชื่อ SME ขนาดเล็ก และสินเชื่อรายย่อย
สำหรับแนวโน้มปี 2562 คาดสินเชื่อจะขยายตัวต่อเนื่องในอัตราสองหลักที่ 12% ซึ่งยังเป็นระดับสูงที่สุดในกลุ่มธนาคาร ประมาณการ EPS จะเติบโต 6.3% ในปี 2561 และ 9.3% ในปี 2562 นอกเหนือจากนั้นแล้ว หุ้น KKP ให้อัตราเงินปันผลตอบแทนปี 2562 สูงมากที่ 8.5%
 